2.«Салауатты жұмыс орындары» жобасы туралы!
«Салауатты жұмыс орындары» – қызметкерлердің денсаулығын сақтау мен нығайтуға, қауіпсіз әрі қолайлы еңбек жағдайларын қалыптастыруға бағытталған жоба. Жобаның негізгі мақсаты – жұмыс орнында салауатты өмір салтын насихаттау, кәсіптік аурулар мен өндірістік жарақаттардың алдын алу және қызметкерлердің еңбекке қабілеттілігін арттыру.
Жоба аясында:
• салауатты өмір салтын насихаттау;
• дұрыс тамақтану мен дене белсенділігін қолдау;
• темекі шегу мен алкогольдің зияны туралы ақпараттық жұмыстар жүргізу;
• профилактикалық медициналық тексерулерден уақытылы өтуге ынталандыру;
• еңбек қауіпсіздігі талаптарының сақталуын қамтамасыз ету;
• қолайлы психологиялық ахуалды қалыптастыру бойынша іс-шаралар ұйымдастырылады.
Күтілетін нәтиже: қызметкерлердің денсаулық көрсеткіштерінің жақсаруы, аурушаңдықтың төмендеуі, еңбек өнімділігінің артуы және қауіпсіз еңбек мәдениетінің қалыптасуы.
